DI PULAU MANHATTAN
ADA DUA SKUAD DETEKTIF YANG DIDEDIKASIKAN UNTUK HOMISID:
MANHATTAN UTARA DAN MANHATTAN SELATAN.
MEREKA MENYIASAT PEMBUNUHAN YANG PALING KEJAM DAN SUKAR.
INI KISAH MEREKA.
Pada tahun 90-an, Harlem Timur,
beberapa pembunuhan dan kes rogol berlaku di kawasan itu.
Semua mangsa ialah gadis-gadis muda
yang ditemui dicekik dan ditikam.
"Pembunuh bersiri." Ungkapan itu sering dibualkan.
Dia salah seorang.
Kami tubuhkan pasukan petugas
dengan beberapa orang detektif terbaik yang pernah bekerja dengan saya.
Ada penjahat di Harlem Timur yang perlu ditangkap.
Tiada apa yang saya benar-benar inginkan seumur hidup saya
selain mendapatkan keadilan untuk mereka.
Setiap kes menghancurkan secebis jiwa anda.
Anda tak boleh buat kerja ini melainkan anda betul-betul peduli.
Anda nak tahu hal sebenar.
Itu tugas detektif.
Saya suka membongkar sesuatu.
Apa yang berlaku sebenarnya?
Penting bagi sebuah keluarga mengetahui pembunuh saudara mereka.
Itu tugas saya.
Di Bandar Raya New York, NYPD…
Inilah dia.
Saya bekerja di Harlem Sepanyol.
Saya ditugaskan di sana pada tahun 1983 sebagai polis baharu yang meronda.
Harlem Timur ialah komuniti Hispanik yang besar.
Saya wanita Hispanik tunggal ketika tiba di balai itu.
Kerjaya saya banyak tertumpu di Harlem Timur.
Suasananya agak luar biasa.
Sentiasa ada muzik, setiap masa.
Saya berpakaian seragam ketika bekerja di sana,
kemudian enam tahun berpakaian biasa
sebelum saya memasuki biro detektif.
Saya suka bekerja di kejiranan itu.
Semasa baru menjadi polis beruniform,
saya meronda dengan berjalan kaki di Harlem Sepanyol.
Tempat itu sangat meriah. Sentiasa ada orang buat sesuatu.
Sesuatu yang menarik.
Pada 2 Jun, telefon saya berdering pada pukul 6:30.
Ada kes pembunuhan.
Projek pembinaan di Harlem Timur.
MANGSA DITEMUI DI JALAN W 112 - LEBUH 5
Apabila saya tiba di tempat kejadian, mangsa berada di tangga.
Dia dalam lingkungan 19 hingga 20 tahun, wanita kulit Hitam yang cerah.
Ada banyak aktiviti.
Ahli beruniform yang ada di sana mengawal tempat kejadian.
Unit Tempat Kejadian mengumpul bukti fizikal.
Tiada kesan trauma tumpul, tiada luka tikaman, tiada luka tembakan.
Kami rasa dia mengalami asfiksia.
Tiada pengenalan diri.
Tiada kad pengenalan sekolah, lesen memandu atau seumpamanya.
Jadi, detektif pun menggeledah bangunan itu.
Kami ambil gambar Polaroid wajahnya
supaya kami boleh tunjuk kepada penghuni di bangunan itu.
"Awak cam gadis ini?"
Kami berhubung dengan penghuni setiap apartmen.
Bangunan itu ada 20 tingkat, 10 apartmen setiap tingkat.
Kami tak bernasib baik.
Dia tak tinggal di sana dan bukannya bercinta dengan sesiapa di sana.
JABATAN POLIS PRESINT 23
Apabila kami periksa jika balai ada laporan orang hilang yang difailkan
36 jam sebelum ini,
kami jumpa padanan yang sesuai dengan gambaran umum mangsa kami.
Wanita muda yang dilaporkan hilang oleh keluarganya pada malam sebelumnya
ialah Rasheda Washington.
Sepasukan detektif pergi ke rumah keluarganya
dengan gambar Polaroid itu.
Agak sukar.
Sememangnya sukar.
Bagaimana ini boleh berlaku?
MAK CIK DAN SEPUPU RASHEDA
Dia dirampas daripada kami.
Sukar untuk kami teruskan kehidupan sebab kami tak ingat langsung.
Semuanya bagaikan mimpi.
Saya asyik menjerit dan menangis.
"Mereka bunuh anak saya."
Rasheda kembar saya.
Pasangan kembar ada ikatan istimewa
sebaik saja mereka lahir ke dunia ini.
Disebabkan dilahirkan bersama, saya sangka kami akan mati bersama.
Keluarganya memberikan latar belakang lengkap anak mereka.
Rasheda dan abangnya dilahirkan dan dibesarkan di New York.
Apabila Rasheda tamat sekolah tinggi,
dia diterima masuk ke Institut Teknologi Fesyen,
salah sebuah sekolah fesyen terbaik.
Kami tamat belajar pada 15 Jun 1997.
Dia sangat teruja.
Dia cuma seorang gadis berusia 18 tahun yang masuk kolej dan bekerja.
Dia ada rancangan untuk dirinya, kehidupannya
dan dia mahu mengejarnya.
Pada usia 18 tahun, anda tak…
tak terfikir akan kehilangan seseorang yang agak rapat dengan tragik.
Dia seorang yang bersemangat dan hebat.
KAWAN RASHEDA
Dia tiba-tiba hilang.
Kami dapat tahu dia seorang pelajar,
anak dan adik yang baik. Keluarga mereka sangat rapat.
PUSAT SAINS FORENSIK
Ini kes homisid.
Autopsi mendedahkan dia mati akibat sesak nafas.
Pemampatan di dada dan juga leher.
Kami dapat tahu semasa bedah siasat yang dia diserang secara seksual.
Cecair biologi dan DNA ditemui pada mangsa.
Profil DNA yang dihasilkan dibandingkan dengan pangkalan data,
tapi tiada padanan dengan sesiapa di dalam pangkalan data negara
atau mana-mana suspek pada masa itu.
Semasa saya bekerja untuk Unit Mangsa Khas,
saya nampak kes rogol yang bukannya untuk kepuasan seksual.
Banyak yang berkaitan dengan kebencian, kemarahan terhadap wanita,
lelaki, kanak-kanak, sesiapa saja yang dirogol.
Serangan seksual dan dicekik adalah tentang kuasa dan kawalan.
Ini memberi banyak maklumat tentang pembunuh itu.
Mereka lemah dan ini salah satu cara untuk mereka rasa kuat.
Tahun 1998, saya baru selesaikan kes pembunuhan Central Park.
Pada awalnya, wujud kerjasama yang mendalam
di antara polis dan pembantu pendakwa raya
kerana kami sedar kami saling memerlukan.
Pendakwa raya individu yang penting.
Mereka dengar setiap aspek kes dan ketakutan yang datang bersamanya.
Saya ditugaskan untuk kes Rasheda Washington.
Semua orang mahu selesaikannya secepat mungkin.
RUMAH RASHEDA
Rasheda Washington tinggal di Lebuh 1 bersama keluarganya
di bangunan apartmen yang bernama 1199 Plaza.
Dia ditemui lapan blok dari rumahnya.
Jadi, kami cuba buat garis masa untuk mengecilkan sebarang kemungkinan.
Kali terakhir Rasheda dilihat masih hidup adalah sekitar jam 9:30.
- Dia bekerja di Express. - Di Jalan 34.
- Ya.
- Dia selalu balik pada pukul 10:00. - Ya, pukul sepuluh malam.
Dia selesaikan kerjanya, ucap selamat tinggal kepada rakan sekerja,
pergi ke stesen kereta api bawah tanah, itulah yang dia lakukan setiap malam.
Biasanya dia turun di Jalan 110 Timur dan Lebuh Lexington.
Kemudian berjalan dari Lexington ke bangunan apartmennya di Lebuh 1.
Kami tahu dia tinggal di Lebuh 1, di Jalan 109.
Kami soal pengawal keselamatan yang bekerja ketika syif itu.
Mereka nampak dia setiap malam, tapi bukan malam itu.
Kami tahu mayatnya dijumpai pukul 5:00 atau 6:00 pagi esoknya,
lapan blok dari rumahnya.
Bagaimana dia sampai ke tangga di tingkat 15 di 1345 Lebuh 5?
RASHEDA DIJUMPAI
Tiada siapa tahu.
Dia suka duduk di rumah.
Dia pergi sekolah, pergi kerja.
Dia tak pernah keluar sepanjang malam. Tak pernah.
Kami tak faham
bagaimana dia boleh berada di lokasi dia ditemui.
Saya pernah ditanya,
"Ada sesiapa yang mungkin
menarik perhatian kami semasa melepak di kejiranan?"
Saya tak dapat fikirkan apa-apa.
Rasheda ada teman lelaki.
Apabila dia tak balik malam itu, saya fikir,
"Adakah dia mahu bermalam di luar atau buat sesuatu di luar kebiasaan?"
Detektif tanya kalau saya kenal kekasihnya dan saya jawab,
"Ya, kenal. Saya nampak mereka bersama. Saya luangkan masa dengan dia."
Jadi, saya tak pernah terfikir dia akan buat perkara sekejam itu
atau menyakiti Rasheda.
Saya tanya, "Siapa nama dia? Di mana dia tinggal?"
Kami bercakap dengan dia.
Tiada apa-apa maklumat daripada temu bual bersama kekasihnya
yang buat kami percaya dia bertanggungjawab.
Dia agak sedih.
LEBUH FESYEN - LEBUH 7 JALAN 27 BARAT
Kami bercakap dengan semua orang yang dia kenal.
Adakah dia ada kenalan, rakan sekolah atau rakan sekerja yang mencurigakan?
Seseorang yang libatkan dia dalam sesuatu yang menyebabkan kematiannya.
Tapi kawan-kawannya, mereka ada matlamat hidup
dan mereka mengejarnya seperti dia.
Gembira mendengarnya, tapi agak mengecewakan
kerana semua itu tak beri kami petunjuk.
Semua perniagaan di kawasan itu
menampal risalah di tingkap untuk mendapatkan sebarang maklumat.
Kami tak tahu sama ada dia culik pada ketika itu
atau dia mengikut seseorang dengan rela hati.
Kami mencari idiosinkrasi.
Kami mencari sesuatu yang janggal
untuk membantu kami.
Kami tiada apa-apa.
Kami menemui jalan buntu. Kami tiada petunjuk.
TIGA BULAN SELEPAS PEMBUNUHAN RASHEDA WASHINGTON
Beberapa bulan selepas pembunuhan Rasheda Washington,
seorang gadis berusia 15 tahun pulang ke rumah keluarganya...
PERUMAHAN PALADINO
...di perumahan Paladino.
Dia pergi ke lif dan menekan butang lif.
Seorang lelaki muncul di belakangnya.
Dia ugut gadis itu dengan pisau.
Dia paksa gadis itu pergi ke tangga dan merogolnya.
Dia curi barang kemasnya. Kemudian dia ditinggalkan.
Polis beri respons.
Di tangga itu, polis jumpa dua benda.
Baju panas FUBU dan topi besbol.
BUKTI
Gadis 15 tahun ini memberitahu mereka,
"Lelaki itu memakai pakaian tersebut."
"Dia pakai baju panas dan topi besbol itu."
Mereka hantar baju panas, topi besbol dan kit rogol
ke pejabat pemeriksa perubatan untuk analisis forensik.
PEMERIKSA PERUBATAN NYC
EMPAT BULAN SELEPAS KES ROGOL DI PALADINO
Pada 6 Januari 1999,
kami terima notifikasi dari pejabat pemeriksa perubatan
dan itu mengubah segalanya.
Tiada bukti fizikal pada baju panas atau topi besbol itu.
Tapi DNA daripada air mani yang ditemui pada mayat Rasheda Washington
sepadan dengan air mani pada mangsa rogol di Paladino.
Orang yang sama bertanggungjawab ke atas kedua-dua jenayah.
PEMBUNUHAN RASHEDA WASHINGTON MANGSA ROGOL DI PALADINO #1
Itu saat yang menggembirakan…
LAPORAN UJIAN DNA
…sebab kami boleh kaitkan kes ini bersama-sama,
tapi agak mengecewakan juga,
kami masih tak tahu identiti pelakunya.
Dua minggu kemudian, kami terima panggilan dari pejabat pemeriksa perubatan,
ada seorang lagi gadis di kawasan yang sama telah dirogol.
Dia berusia 13 tahun.
MANGSA ROGOL #2
Ketakutan, diugut dengan pisau,
mata ditutup dengan pakaian sendiri.
Diserang secara seksual dan dirompak di tangga yang gelap.
Kit rogol telah diambil dan bukti pada kit itu
sepadan dengan kes rogol di Paladino dan pembunuhan Rasheda Washington.
Semua mangsa sama tinggi, sama umur.
Mereka bertubuh kecil, muda, Hispanik atau orang kulit Hitam yang cerah
dan mereka tinggal berdekatan.
Sekarang kami ada corak.
Pembunuh dan perogol bersiri ini masih bebas di luar sana.
Siasatan itu dapat banyak momentum.
Kami dapat semangat baharu.
Kes gadis 15 tahun yang dirogol di perumahan Paladino,
nama itu dijadikan nama pasukan petugas.
Pasukan petugas Paladino seperti Pulau Mainan Aneh.
Ada beberapa ahli dari pejabat kehakiman,
John Irwin dan saya
dan sebuah gabungan pelbagai individu yang kebetulan merupakan detektif hebat.
Ada Scott Wagner,
salah seorang detektif paling bersemangat yang pernah bekerja dengan saya.
Kami ada Rob Mooney. Dia boleh jadi sangat empatetik.
Dia mahir menguruskan mangsa.
Saya jumpa Bob Mooney di bar.
Dulu saya melepak di bar bernama Phebe's on the Bowery.
Dia bercakap dengan orang lain di sebelahnya
dan perbualannya dalam bahasa Sepanyol.
Selepas beberapa ketika, dia sedar. Irma seorang yang sangat peka,
nampak macam saya sedang pasang telinga.
Saya dah agak. Saya pandang dia dan kata…
"Bertenang, sayang.
Berhati-hati apabila bercakap dengan orang tak dikenali."
Dia kata, "Biar betul?"
Saya tanya, "Awak boleh berbahasa Sepanyol?"
Kalau tengok dia, anda takkan tahu dia boleh berbahasa Sepanyol
kerana dia tinggi, lelaki, kulit putih, orang Ireland.
Dia bekerja di kejiranan orang Hispanik dan Dominikan.
Ada dua orang penjenayah di belakang keretanya.
Mereka berbual sesama sendiri,
mereka beritahu lokasi pistol dan dadah yang disembunyikan.
Bob Mooney faham semua yang mereka kata.
Saya detektif presint, tapi apabila pasukan petugas ditubuhkan,
tugasan kami di balai dihentikan sementara
dan kami hanya siasat set kes ini.
Mangsa rogol yang terselamat duduk dengan pelukis lakaran NYPD
dan lakaran komposit daripada gambaran mereka
telah dilukis dan dijadikan risalah.
DIKEHENDAKI KERANA HOMISID/ROGOL
Risalah ditampal pada tingkap kedai, tiang telefon.
Kami penuhi Harlem Timur dengan poster.
Ada nombor pada risalah itu.
Malangnya, pihak media tak terlibat dalam usaha ini.
Mereka hanya terlibat apabila kami hubungi mereka
untuk cuba membuat liputan
yang mungkin ada orang akan baca akhbar dan nampak gambar kami.
Rasanya kalau mangsa
bukan gadis kulit Hitam dan Hispanik, pihak media pasti lebih berminat.
Agak mengecewakan.
Kami tak peduli sama ada mangsa berkulit Hitam atau perang,
sama ada pelakunya berkulit Hitam, perang atau berkulit putih.
Ada penjahat di Harlem Timur yang perlu ditangkap.
Saya akan buat yang terbaik untuk pastikan orang ini terima balasannya.
Lapan bulan selepas pembunuhan Rasheda Washington,
kami terima satu panggilan.
Pemanggilnya seorang wanita,
pemberi maklumat tanpa nama yang memaklumkan khabar angin
tentang Ace yang bertanggungjawab ke atas pembunuhan dan kes rogol
yang berlaku di kejiranan ini.
Saya pernah dengar nama "Ace" itu.
Scott teringat kes lama yang dia siasat di Balai 2-3,
dia pergi ke sana, ambil fail itu,
kembali kepada skuad homisid dan kata, "Saya rasa ini orangnya."
10 September 1997, saya dapat kes homisid.
Gadis Hispanik.
Dia berusia dalam lingkungan 19 tahun, ditemui di bumbung 218 Timur Jalan 104.
MANGSA PEMBUNUHAN 1997
90 peratus badannya terbakar.
Saya temu bual Arohn Malik Kee.
Ramai orang panggil dia "Ace". Itu nama gelarannya.
Nombor telefonnya ada dalam rekod panggilan mangsa.
Saya nak soal dia.
Dia beritahu saya yang dia dan kekasihnya berkawan dengan mangsa.
Mereka sepatutnya makan bersama.
Dia kata kawannya tak datang.
Dia telefon kawannya tapi dia tak datang.
Dia jawab setiap soalan yang saya tanya.
Dia tak tunjukkan apa yang kami pelajari tentang bahasa badan,
perkara yang kami perhatikan
dalam temu bual setiap hari selama bertahun-tahun
yang menunjukkan dia menipu.
Saya tak dapat apa-apa.
Tapi apabila temu bual tamat, saya tanya dia,
"Boleh saya ambil gambar Polaroid awak?"
Dia jawab, "Baiklah. Silakan."
Saya periksa kertas kerja saya dan dalam gambar itu,
dia pakai baju panas kelabu dengan logo FUBU.
Baju panas yang sama ditinggalkan di tempat kejadian rogol.
Nampaknya komposit itu serupa dengan gambar Polaroid saya.
Lakaran yang disediakan,
sangat mirip dengan Arohn Kee.
Walaupun itu tak dikira sebagai pengenalan atau sebab yang mungkin,
kami dapat petunjuk untuk teruskan penyiasatan.
Arohn Kee satu-satunya suspek pada masa itu.
Mereka periksa rekod Arohn Kee,
dia ada sejarah dalam kes rompakan dan samun.
Salah seorang detektif dari Presint 23
nampak ejaan nama pertamanya.
A-R-O-H-N, ejaan yang agak pelik.
Dia bertanya, "Bagaimana dengan kes ini?"
Kemudian dia berlari dan dia tengok kes Paola Illera.
Dia kata, "Saya rasa ini sebahagian daripada corak."
Dia jelaskan kepada kami.
SIAPA BUNUH PAOLA ILLERA?
LAPAN TAHUN SEBELUM PEMBUNUHAN RASHEDA WASHINGTON
Bulan Januari 1991.
Seorang gadis berusia 13 tahun bernama Paola Illera
berjalan pulang dari sekolah pada lewat petang.
HARLEM TIMUR
Keluarganya tinggal di 420 Timur Jalan 111 di tingkat 30.
Dia tekan pembaz di lobi untuk dibenarkan masuk.
Selepas beberapa minit, mereka sedar, "Di mana Paola?"
Dia hilang di antara lobi dan tingkat 30.
Pukul 4:30, ibu menelefon saya dan kata, "Paola tak balik lagi."
Abang ipar saya rasa pelik, jadi dia telefon polis.
IBU PAOLA
Semasa saya tiba, ada kekeliruan. Saya terus cari dia.
Semasa ibu Paola sibuk mencari
dan tertanya-tanya di mana anaknya,
seorang lelaki berjalan dengan anjingnya di sepanjang Sungai Timur
berhampiran jambatan pejalan kaki
jumpa mayat gadis yang ditikam,
dicekik, diserang, dirogol.
Gadis kecil itu ialah Paola Illera,
ditemui sepuluh blok dari rumahnya.
LOKASI PAOLA DIJUMPAI
Saya harap dia masih hidup.
Kemudian abang ipar saya kata, "Olga, Paola dah mati."
Saya menjerit dan kata, "Mengarut.
Kenapa awak tipu saya? Kenapa awak buat saya begini?"
Ketika itulah abang saya datang dan kata, "Betul.
Dia dah mati."
Selepas mayat Paola ditemui,
detektif telah memeriksa seluruh bangunan 420 Timur Jalan 111,
di mana Paola tinggal dan mengetuk setiap pintu.
Salah satu pintu yang mereka ketuk ialah apartmen 1910
dan orang yang mereka temui ialah lelaki bernama Arohn Warford.
Apabila mereka tunjukkan gambar Paola,
dia kata, "Ya, saya nampak dia. Saya naik lif dengan dia."
Arohn turun di tingkatnya.
Paola terus naik dengan lif. Itulah kenyataannya.
Pada masa itu, dia ada rekod rompakan dan samun,
tapi bukan jenayah ganas.
Mereka dapati dia bersikap terbuka dan percaya dia jujur,
mudah berterus terang, menawan.
Tak sangka orang sepertinya bertanggungjawab atas pembunuhan itu.
PAOLA DIJUMPAI
Dia tinggal di bangunan yang sama dengan Arohn,
tapi tiada bukti yang mengaitkannya.
Detektif cuba mengumpul bukti forensik.
Mereka jumpa pelbagai bulu pada seluar dalam di bawah seluar jeannya.
Bulu tak dikenali yang ditemui dihantar ke makmal forensik.
Pada masa itu,
kami hanya tahu jenis bulu itu
dan mengatakan bulu itu milik lelaki kulit Hitam.
Itu saja yang mereka mampu katakan.
Para detektif pada masa itu
agak buntu dan tiada sebarang petunjuk.
Kes itu tak selesai.
KAMI MAHU KEADILAN!
Selepas kami teliti kes Paola,
kami sedar orang terakhir yang melihat Paola Illera hidup,
pada tahun 1991 semasa penyiasatan,
ialah seorang lelaki bernama Arohn Warford.
Seorang detektif dalam pasukan petugas bertanya,
"Scotty, Arohn Kee tinggal di pangsapuri apa?" Saya beritahu dia.
Dia kata, "Itu apartmen yang sama dengan Arohn Warford."
Kami periksa rekod Arohn Warford melalui pangkalan data NYPD.
Kami dapat maklumat tentang Kee.
Cynthia Kee ialah ibu Arohn Kee.
Warford rupa-rupanya nama keluarga bapa Arohn Kee.
CYNTHIA (IBU), WARFORD (BAPA)
Pendedahan itu…
"Aduhai. Arohn Warford
yang juga Arohn Kee, orang terakhir yang melihat Paola hidup."
"Aduhai, Arohn Kee orang terakhir
yang bercakap dengan mangsa dalam kes 1997 sebelum dia hilang."
Saya pening.
Kami tahu pendedahan ini agak teruk, tapi selepas dua kes ini membentuk corak,
kami fikir yang lebih teruk.
Saya boleh beritahu dengan yakin, sebagai pendakwa jenayah di Manhattan,
ada banyak kes jenayah seks.
Bukan saja di Harlem Timur. Tapi seluruh bandar.
Tapi pembunuh bersiri, sangat jarang ditemui.
Pada saat itu, sudah jelas dia salah seorang daripada mereka.
Tekanan darah semua orang naik. Semua orang rasa teruja.
"Mari kita tangkap dia."
Tapi kami terpaksa menahan diri kerana ada kelemahan.
Kami terpaksa menutup kelemahan itu sebelum dia digari.
JABATAN POLIS PRESINT 23
Kami benar-benar perlukan DNA sampel daripada dia yang kami tahu miliknya
yang boleh dibandingkan dengan sampel tempat kejadian jenayah.
Persoalannya, "Bagaimana nak dapatkannya?"
Salah satu cara sah untuk dapatkan DNA
adalah daripada benda buangan dan kami fikir,
"Apa kata kita mengawasi Kee, ikut dia ke mana saja
dan tunggu dia meludah di tepi jalan?"
"Tunggu dia minum secawan kopi dan buang ke dalam tong sampah?"
Kami boleh kaitkan benda yang menyentuh tubuhnya
dan dapatkan sampel DNA daripada benda itu,
kemudian bandingkan dengan sampel tempat kejadian.
Unit khas dari NYPD
meletakkan kamera kecil di pintu luar supaya kami nampak pergerakannya.
LAPAN BULAN SELEPAS PEMBUNUHAN RASHEDA WASHINGTON
Kami takkan tahu,
tapi kami syak dia tahu dia diekori.
Selama seminggu,
Arohn Kee berdiam diri.
Tapi pada 8 Februari, dia melakukan satu jenayah
yang berlainan
daripada jenayah yang kami siasat.
Arohn juga seorang pencuri bersiri.
Dia meminati barang elektronik dan komputer.
Dia pergi ke kedai borong barang elektronik.
Dia beli komputer baharu.
Dia letak komputer lama dalam bungkusan untuk komputer baharu,
kemudian dia cuba pulangkan sebagai komputer baharu.
Dia akan kata, "Awak jual ini kepada saya. Pulangkan duit saya."
Tiada siapa terpedaya.
Mereka hubungi polis dari Presint Midtown Utara.
Mereka datang dan menangkapnya.
Selepas kami terkejut dengan apa yang berlaku,
kami sedar ini peluang yang baik untuk dapatkan sampel DNA daripada Kee.
HARLEM TIMUR
Joel Potter dan saya memandu ke Midtown Utara, tempat dia berada.
Malangnya, dia sudah dibebaskan.
Dia telah didakwa dan dibebaskan. Mereka tak dapat menahannya.
Potter bercakap dengan polis yang bertugas di sel malam itu dan dia kata,
"Awak beri banduan makan malam tadi?" Dia jawab, "Ya."
"Mereka dapat cawan kopi?" Dia jawab, "Ya."
Dia pun kumpul semua cawan kopi
yang ada dalam sel dan mengambilnya.
Kami bergegas bawa bukti itu ke pejabat pemeriksa perubatan.
Mereka tinggalkan tugas mereka dan mula buat ujian.
Hari ini, cuma beberapa minit saja.
Ketika itu, 72 jam diperlukan.
Tapi kami rasa senang hati sebab kami fikir,
"Kami ada kamera kecil. Dia dalam pengawasan."
4 HARI SELEPAS KEE DITAHAN KERANA MENCURI
Pada 12 Februari, kami dapat keputusan.
LAPORAN MAKMAL FORENSIK
Berita baiknya, ada padanan.
Salah satu cawan merupakan sumber profil DNA
yang sepadan dengan sampel tempat jenayah.
Berita buruknya ialah sel yang hanya diduduki oleh Arohn Kee,
cawannya itu tak padan dengan sampel tempat kejadian jenayah.
Kami benar-benar bingung.
Kami tak tahu sebabnya.
Kami jumpa orang di sel sebelah Kee.
Kami menyoalnya.
Kami tanya tentang lelaki di sebelah selnya.
Dia kata, "Lelaki itu menyusahkan."
"Dia asyik ketuk sel saya dan akhirnya saya kata,
'Apa yang awak nak?' Dia kata, 'Tukar cawan dengan saya.'"
Mereka pun tukar cawan.
Lelaki itu benarkan kami mengambil sampel DNAnya.
DNA itu sepadan dengan cawan dalam sel Arohn Kee.
Jadi, dia memang jujur.
Semua orang gembira sebab
misteri terakhir ini
sekarang bukannya misteri lagi.
Kami buat kesimpulan digabungkan bersama bukti lain
yang mengaitkan Kee dengan jenayah itu, "Tiba masa untuk tangkap dia."
Tapi kami terlambat.
Dia sangat bijak.
Dia tahu tentang kamera kecil itu, dia tanggalkan dan musnahkannya,
mengelak pengawasan dan melarikan diri.
Kami tahu kami berdepan dengan orang berbahaya.
Mungkin ada pistol, senjata. Kami tak tahu.
Kami berusaha mencarinya sepanjang malam hingga keesokan harinya.
Kami dapat tahu dia ada kekasih dari Brooklyn.
Namanya Angelique.
Dia berusia 16 tahun.
Akhirnya kami hubungi ibu Angelique.
Arohn Kee jemput anaknya dan dia ikut Arohn dengan rela hati.
Ibunya tak tahu ke mana mereka pergi.
Arohn Kee berusia dalam lingkungan 28 atau 29 ketika itu,
tapi dia nampak lebih muda.
Anda boleh nampak
bagaimana dia buat seorang ibu percayakannya.
Senyumannya menawan. Dia sopan.
Dia bawa anak anda keluar.
Mereka tiada sebab
untuk mengesyaki sesuatu yang buruk akan berlaku.
GANJARAN 11 RIBU DOLAR DIKEHENDAKI KERANA MEMBUNUH
Tapi dia pembunuh bersiri dan perogol.
Gadis 16 tahun yang bersama Arohn Kee memiliki ciri-ciri yang dia suka.
Kami sangat risau dia akan jadi mangsa seterusnya.
ORANG HILANG
Tekanan untuk menahan Arohn Kee sangat tinggi.
Sekarang kes ini tersebar di media.
Polis New York kata ujian DNA mengaitkan dia
dengan pembunuhan gadis 17 tahun, Rasheda Washington dan dua kes rogol.
Dia juga disyaki melakukan dua pembunuhan
dan dikhuatiri menculik gadis 16 tahun, Angelique Stallings dari Brooklyn.
Kami dapat tahu Kee ada ramai teman wanita.
Keesokan harinya, ibu kepada salah seorang teman wanita Kee,
yang tinggal di bangunan sama dengan Kee,
dia tengok berita dan bertindak
menghubungi kami.
Dia beritahu kami yang Kee menganggapnya sebagai ibunya sendiri.
Malah, dia memanggilnya "Mak".
Dia berkomunikasi dengan Kee.
Kee menelefonnya.
Saya pergi ke rumahnya.
Dia beri saya nombor telefon yang tertera pada nombor pemanggilnya.
Jadi, saya arahkan panggilan itu dikesan
dan panggilan itu dibuat dari telefon awam
di depan hotel bernama Miami Sun di pusat bandar Miami.
Kami pergi ke Miami dengan penerbangan pertama keesokan harinya.
7 HARI SELEPAS PADANAN DNA
Jabatan Polis Miami sudah dimaklumkan dengan lokasi itu.
Kami pergi ke Hotel Miami Sun
dan mulakan pengawasan di depan bangunan itu
dengan harapan dia akan keluar.
Tak sampai lima minit, dia muncul di hotel itu.
Mujurlah Angelique ada bersamanya.
Kami masuk ke lobi hotel,
tapi dia dah naik ke atas.
Saya mula memanjat tangga.
Sarjan daripada skuad homisid Miami pandang saya dan tanya, "Nak ke mana?"
Saya kata, "Kita nak tangkap dia." Dia kata, "Jangan.
Kami akan panggil pasukan SWAT ke sini."
Dalam beberapa minit,
ada penembak hendap di bumbung dua bangunan bersebelahan
dan sebuah helikopter terbang atas tempat itu.
Kemudian pasukan SWAT Miami datang dengan senapang yang panjang.
Di radio, saya dengar mereka kata,
"Baiklah, tiada di tingkat dua. Baiklah, tiada di tingkat tiga."
Beberapa minit kemudian, seorang leftenan turun dari tangga
bersama Arohn yang digari.
Selamat petang.
Hotel Miami yang usang merupakan penghujung jalan
untuk suspek bunuh dan rogol yang melarikan diri.
Polis mengaitkan dia dengan sekurang-kurangnya satu pembunuhan…
Saya pandang Arohn Kee.
Dia mula menangis.
Dia kata, "Maafkan saya."
PELARIAN DITANGKAP
Saya memang nak jadi orang
yang menahannya,
lebih-lebih lagi dia pernah memperdayakan saya
dalam kes homisid September 1997 di mana seorang gadis dibakar di bumbung.
Tapi bukan semua orang boleh jadi pegawai penangkapan.
Itu tak bermakna anda bukan ahli pasukan.
Kami memang sepasukan. Saya rasa sangat lega.
Kami gembira dia ditahan.
Lebih gembira kerana teman wanitanya masih hidup.
Dalam setengah jam, saya dan John membuat tempahan
untuk sertai Rob Mooney di Miami.
Sekarang masa untuk cuba menyoal Arohn.
Saya dan detektif lain masuk ke bilik.
Kami mula bercakap dengannya dan dia langsung tak beri respons.
Nampak macam dia takkan bersuara walau apa pun saya cakap.
Dia cuma diam.
Saya mendesaknya tentang Rasheda dan kes lain yang disiasat Scott
serta kes-kes rogol
dan dia kata, "Saya tak faham semua ini. Bukan saya yang buat."
Saya kata, "Tengok, kami ada DNA awak.
Begini cara kami dapatkannya. Ini tempatnya.
Ini bukan tekaan. Ini bukan kemalangan."
Dia minta peguam dan letak kepalanya di atas meja.
Itu penamatnya.
Dia tak cakap apa-apa sepanjang malam itu.
JABATAN POLIS MIAMI
Sudah agak lewat. Mungkin pukul 11:00 atau tengah malam.
Angelique Stallings, teman wanita yang dia bawa ke Miami,
ada di balai bersama kami.
Rakan saya datang dan kata, "Dengar."
"Angelique mahu masuk ke sana dan ucap selamat tinggal kepadanya."
Saya kata, "Dia cuma budak 16 tahun. Lelaki itu perogol dan pembunuh."
Saya rasa itu bukan idea yang baik.
"Saya tak setuju."
Tapi John dan Rich terlibat dalam perbualan itu
dan mereka kata, "Tak apa, biarkan dia."
Jadi, Angelique masuk ke bilik itu bersamanya.
Sebaik saja dia nampak teman lelakinya, dia kata,
"Sayang, apa yang awak buat?"
Dia ceritakan segalanya.
Dia mengaku setiap jenayah yang telah dibuat kepada kekasihnya.
Dia beritahu teman wanitanya yang dia menyesal.
Dia ada keinginan.
Dia tak dapat kawal keinginan itu dan mendorong dia buat sesuatu.
Dia keliru dengannya
dan sangat trauma
dengan apa yang berlaku kepada Kee.
Tapi dia budak yang sangat bijak.
Sangat tenang untuk budak sebayanya
yang berada dalam situasi ini
dan mujurlah, tak ramai manusia pernah hadapinya.
Syukurlah Kee luahkan segalanya kepada gadis itu.
Semua orang sangat gembira.
Kepentingan kata-katanya agak jelas.
Saya rasa itu antara beberapa kali dia bercakap benar.
Kami tahu Angelique Stallings sangat penting dalam perbicaraan.
Kes ini bermula sekali lagi selepas dia ditahan
kerana kini ada ekstradisi ke New York.
Kami perlu bersedia untuk kes mahkamah.
Ini kes yang besar.
Ketika kami meneliti kes ini dan bersedia untuk perbicaraan,
gadis yang ibunya membantu kami
menjejak Kee dalam perjalanan ke Miami
beritahu kami yang Kee pernah beritahu dia merogol seorang gadis pada tahun 1998
dan seorang lagi gadis pada tahun 1994
dalam projek perumahan di kawasan umum yang sama.
Mereka padankan DNA bagi kes-kes itu dengan DNA Arohn.
DNA SEPADAN
Walaupun DNA Arohn Kee sepadan dengan pembunuhan Rasheda
dan empat kes rogol,
tiada bukti fizikal yang kaitkan dia dengan kes Paola.
Kami dapatkan perintah
untuk memaksa Kee memberikan sampel rambut.
En. Kee dibawa kepada saya di pejabat pemeriksa perubatan.
Saya jelaskan apa saya nak buat.
Dia pandang saya…
begini, macam Puteri Diana.
Dia kata, "Tak apa, puan. Buat apa yang perlu."
Arohn Kee agak kacak.
Arohn Kee sangat menawan.
Arohn Kee bijak.
Itu senjatanya untuk menggoda
dan membunuh gadis muda.
Dia sangat berbahaya.
TIGA BULAN SELEPAS KEE DITANGKAP
Kami buat analisis DNA ke atas rambut Kee
dengan bulu yang ditemui daripada mayat Paola.
Kami dapat padanan.
Sekarang kami bukti tiga pembunuhan dan empat kes rogol.
Saya dan Mooney nak pulangkan dia ke Pulau Rikers.
Kali terakhir kami berjumpa pada tahun 97 ketika saya menemu bualnya.
Dia terus cam saya, sangat mesra dengan saya.
Saya dapat peluang menggari tangannya.
Kami masukkan dia dalam kereta. Saya duduk di belakang.
Rob Mooney memandu.
Saya kata, "Ace,
20 tahun dari sekarang, saya akan bersara.
Awak akan menjalani hukuman seumur hidup di Attica.
Saya akan datang melawat awak suatu hari nanti
dan awak akan beritahu saya apa yang berlaku."
Kemudian dia mula ketawa.
Dia kata, "Wagner, mereka takkan sabitkan saya.
Kita jumpa nanti. Saya akan belanja makan malam."
DNA PADANKAN BEKAS BANDUAN DALAM PEMBUNUHAN DAN KES ROGOL
Ketika Kee ditahan di Miami,
sudah sepuluh tahun
Olga menanti jawapan tentang anaknya.
Setiap tahun saya akan tampal poster yang tertulis,
"Kalau sesiapa ada maklumat, sila tampil ke depan."
Apabila saya dapat tahu, saya bersyukur kepada Tuhan
kerana membenarkan saya mengenali siapa yang lakukannya.
Arohn Kee seorang yang kejam.
Doa kami dimakbulkan.
Kalau mereka tak halang dia, mungkin ada mangsa lagi
dan tiada anak perempuan lain yang perlu kehilangan nyawanya.
Dalam proses persediaan perbicaraan,
waktu itu sememangnya agak sukar bagi pendakwa raya.
Dalam kes ini, kita bercakap tentang jutaan dokumen.
Kita bercakap tentang lebih 140 saksi.
Itu tugas yang sukar.
Rich bekerja sepanjang hari tanpa menjamah makanan.
Saya turun sembilan kilogram.
Saya mesti berusaha sebaik mungkin
untuk dapatkan apa yang keluarga mereka layak dapat.
UMUR:13 TAHUN - MANGSA ROGOL #3 UMUR 15 TAHUN - MANGSA ROGOL #4
UMUR: 19 MANGSA BUMBUNG - HOMISID
UMUR: 13 PAOLA ILLERA - HOMISID
UMUR 15 PERUMAHAN PALADINO - MANGSA ROGOL #1
UMUR: 18 RASHEDA WASHINGTON - HOMISID
Kami panggil hampir 140 saksi.
Empat mangsa yang terselamat
memang sangat berani.
Mereka masih remaja.
ROGOL DI USIA 13 TAHUN
LETAK PISAU DI LEHER
Ini bukan pengalaman yang indah bagi mereka.
DENGAN SKARF SENDIRI DIPAKSA BERBOGEL
Mereka semua buat dengan baik.
Sangat penting bagi juri untuk melihat
korban manusia atas perbuatan lelaki ini.
Kali pertama saya lihat Arohn Kee di perbicaraan,
saya nak lompat atas dia. Saya nak bunuh dia.
Saya selalu duduk di tempat yang sama dan dia duduk di sana.
Saya sentiasa duduk di tempat di mana saya boleh lihat dia dengan jelas.
Apabila tiba waktu rehat dan mereka akan bawa dia pergi,
dia akan berhenti di ambang pintu
dan dia akan berpaling dan pandang saya.
Seolah-olah dia beritahu saya,
"Awak takkan dapat buktikan saya bunuh anak awak."
Menentang nasihat peguamnya, Kee memutuskan untuk memberi keterangan.
Dia beri keterangan selama tiga hari.
Inti testimoni Kee ialah kisah sains fiksyen yang hebat
tentang bagaimana dia terserempak sindiket pengambilan organ haram
oleh Pejabat Pemeriksa Perubatan Bandar New York,
sebab itu kami mendakwa dia atas kes pembunuhan dan rogol
untuk singkirkan dia.
Sejujurnya, saya tak pernah lihat perkara seperti itu.
Dia pandang juri.
Dia duduk dan berkata dengan tenang,
"Saya tak bunuh Paola.
Saya tak bunuh mangsa tahun 1997.
Saya tak bunuh Rasheda.
Saya tak rogol mereka."
Anda boleh lihat semua alat
yang dia gunakan dengan berkesan selama ini untuk menipu orang.
Dia mempamerkannya.
Dia tunjukkan tanggapan pertama yang hebat.
ROGOL-BUNUH DEFENDAN NAFI BERSALAH
Juri berbincang selama tiga hari.
Apabila pertimbangan mengambil masa tiga hari, kami risau.
Anda boleh dengar suara-suara yang agak lantang
dan nampak pada wajah pegawai mahkamah
yang perbalahan wujud semasa sesi pertimbangan itu.
Minda anda terfikir tentang 25 perkara yang anda harap anda buat.
Tak berdaya rasanya.
Jangan tipu keluarga mangsa homisid.
Jadi, kami nak berterus terang dengan mereka,
macam yang kami selalu cuba.
Tapi kami juga tak mahu wujudkan keadaan yang cemas,
walaupun saya rasa kami agak cemas.
TIGA HARI SELEPAS PERTIMBANGAN
Seorang pegawai mahkamah keluar dan buat tanda ini
yang bermaksud, "Kami dah buat keputusan."
Saya masih ingat…
Saya kata, "Ya Tuhan, akhirnya. Semuanya hampir selesai."
Kerani mahkamah mula meneliti dakwaan.
"Untuk pembunuhan Rasheda Washington.
Pembunuhan tahap pertama.
Apa keputusannya?"
Yang pertama bersalah.
Saya sangat gembira.
Saya sangat gembira dia dikurung.
Rasheda benar-benar beri impak
kepada kawan-kawan dan sesiapa yang sehaluan dengannya.
Saya hanya boleh bayangkan bagaimana keadaan dia hari ini.
Saya boleh dengar keluarga Rasheda.
Saya boleh dengar…
"Syukurlah."
Akhirnya…
- Berakhir. - Ya.
Mereka dah tangkap dia. Dia ditangkap dan didapati bersalah.
Ada rasa lega.
- Macam, "Syukurlah." - Ya.
Mereka sebut nama mangsa satu demi satu.
Gadis yang dibunuh pada tahun 1997,
yang mayatnya dicemari oleh Arohn Kee, dibakar.
Mereka kata bersalah.
Apabila mereka membaca dakwaan berkaitan Paola, saya…
saya sangat risau.
Apabila mereka kata bersalah atas pembunuhan itu dan saya dengar…
Saya dengar Olga dan keluarganya dan saya sangat bersyukur.
Bersyukur dia merasai saat-saat itu.
LELAKI DISABITKAN KESALAHAN ROGOL DAN BUNUH
PENDERITAAN KELUARGA TUJUH MANGSA BERAKHIR
Semasa mereka buat keputusan, hari itu saya bawa gambar Paola.
Saya kata kepadanya,
"Arohn Kee, pandang saya. Saya ibu Paola."
Saya kata, "Kenapa awak seksa saya begini? Kenapa awak buat?"
Nampaknya dia tak tunjukkan apa-apa…
kesakitan atau penyesalan. Tak nampak apa-apa padanya.
PESALAH SEKS HARLEM AKAN MEREPUT DALAM PENJARA SEUMUR HIDUP
Arohn Kee dihukum penjara 409 tahun di penjara negeri.
Tujuh orang gadis dalam sembilan tahun.
Tiga orang gadis terkorban.
Saya rasa ada lagi.
Sesuatu menghantui saya,
saya rasa kalau saya tak terlepas sesuatu,
wanita-wanita ini takkan dirogol
dan Rasheda takkan dibunuh.
Apa yang saya terlepas?
Adakah saya patut beri lebih perhatian?
Saya tak tahu. Saya…
Soalan itu masih menghantui saya hingga ke hari ini.
SEUMUR HIDUP, TIADA PAROL UNTUK PEMBUNUH BERSIRI
Magnitud dan impak jenayahnya
mengejutkan semua orang.
Setiap kes menghancurkan secebis jiwa anda.
Dalam hal ini, kita bercakap tentang tujuh kes.
Jadi, impaknya lebih besar.
Kira-kira empat bulan selepas hukuman kes Kee,
saya terima panggilan daripada detektif dari pasukan petugas,
dia beritahu saya dia berada di tempat kejadian.
Ada tiga pembunuhan.
Tiga orang ditembak mati.
Dua orang mungkin akan mati.
Jadi, mungkin jumlahnya lima pembunuhan.
Pembunuhan berlaku di atas Deli Carnegie.
…apartmen di atas Deli Carnegie.
Dia tanya saya,
"Awak mahu kes itu?"
Semasa menyiasat kes Kee, saya bekerja berjam-jam lamanya.
Banyak tekanan.
Saya terfikir yang saya baru bertunang
dan saya terbayang diri saya menjadi suami
dan menjadi bapa satu hari nanti.
Mungkin melatih pasukan Liga Kecil.
Kemudian saya fikirkan kehidupan saya kalau saya bersetuju mengambil kes itu.
Saya menolak.
Rich Plansky sangat baik hati
dan dia ambil berat tentang apa yang dia buat.
Ada di antara kami pernah melaluinya beberapa kali tapi pada skala yang kecil.
Kami dah lali.
Richie tak pernah merasainya.
Dia dimasukkan dalam permainan sebelum dia bersedia untuk bermain.
Dia bijak, dia boleh uruskan semuanya,
tapi daripada segi emosi, meletihkan.
Saya rasa semua itu memberi kesan besar.
Saya tahu saya dah tak ada semangat
untuk buat kerja ini pada tahap yang saya nak buat.
Ketika itu bulan Mei.
Pada hujung bulan Jun, saya berhenti.
Orang tanya saya… Saya tinggal di pantai di Carolina Utara
dan mereka tanya, "Awak tak rindu Bandar New York?"
Saya pergi ke pantai itu atau di dek ini
dan saya melihat lautan, ini jawapan saya,
"Tak, Saya tak rindu langsung."
Mungkin saya dah siasat 1,500 kes pembunuhan.
Mungkin saya dah saksikan 700 autopsi.
Setiap perkara itu…
anda akan terkesan olehnya.
Semua itu takkan hilang.
Anda akan terkesan.
Awak mengawalnya. Melampau, bukan? Brian tahu.
Kita sangat sensitif terhadap sesuatu, banyak perkara berlaku di sekitar kita.
Saya rasa ada antara kita yang lebih sensitif.
Kita akan lebih terkesan.
Rasa itu bersarang dalam hati dan awak tak endahkannya.
Awak menutupnya dan perasaan itu kekal di sana macam selumbar.
Itulah yang menjadikan awak seorang profesional,
apabila awak boleh buat kerja,
balik ke rumah dan tak bawa semua itu bersama.
Tapi awak bawa balik. Awak mungkin tak sedar.
Mekanisme daya tindak, Barbara sebut tadi.
Komedi gelap yang hadir di antara kita.
Kita berjaya pisahkan kedua-duanya.
Kita ada ikatan emosi dengan mangsa dan keluarga mereka
sebab kita tahu ada kekosongan yang ditinggalkan
tapi antara satu sama lain, kita buat sesuatu seperti ini.
- Awak perlu luahkannya. - Bantu awak atasinya.
- Cakap dengan orang. Dengar kisah mereka. - Betul.
Mesra sedikit.
Orang yang bekerja dengan saya,
semuanya baik dan penyayang dengan rasa adil dan saksama
yang mengabdikan hidup dan hati mereka untuk melakukan kerja seperti ini.
Itu keistimewaan yang besar.
Tak kira betapa kuat atau yakinnya awak,
ada ketakutan di situ, "Ini liga yang besar."
Ya.
Kerja polis, terutamanya kerja detektif, bukannya sekadar kerja.
Saya kejam dengan awak. Saya sayang dia, dia adik saya.
Ini tugasan yang anda pilih untuk terima.
Rasa macam anda dipanggil untuk melakukannya.
Ada satu persamaan.
Semua orang dalam kumpulan itu ambil berat.
Saya suka fikir saya sebahagian dari kelab itu, persaudaraan itu.
Saya bangga.
Terjemahan sari kata oleh GG